钦定古今图书集成/明伦汇编/氏族典/第267卷 > 王彬
## 钦定古今图书集成/明伦汇编/氏族典/第267卷 > 王彬

按《宋史王彬传》：“彬，光州固始人。祖彦英，父仁偘，从其
族人潮入闽。潮有闽土，彦英颇用事，潮恶之，彦英挈
家浮海奔新罗。彬年十八，以宾贡入太学，淳化三年
进士及第，历雍丘尉、皇城司。后以秘书省著作佐郎
通判筠州，历知抚州，擢提点荆湖南路刑狱，徙知潭
州，入判三司户部勾院，出为京西转运使，徙河北。部”
吏马崇正倚章献太后姻家豪横不法，彬发其奸赃，
下吏。忤太后意，徙京东，又徙河东、陕西。复为三司盐
铁判官，判都理欠、凭由司，累迁太常少卿，卒。